	Преследвачът се плъзна в стаята, където Инди и Марион бяха оставили багажа си и затършува с магическа сръчност из чантите, дрехите, документите, които разглеждаше внимателно — един по един. Очевидно не намери онова, което търсеше. — рисунка или предмет, нямаше значение, само да отговаряше на формата. Щеше да разочарова работодателя си. Да потъне в предишната мизерия. Можеше и да си изпати. Още веднъж си припомни формата — слънце със знаци наоколо и дупка в средата. Маймуната отново затършува. След като не откри нищо, изтича в коридора, обра от масата, където бе играла с красивата жена, някои остатъци от вечерята, скочи през прозореца и изчезна в мрака.